rejauldu/bengali-wikipedia huggingface dataset:
উত্তর কামরূপ সহিংসতা () আদতে আসামে বাঙালি বিতাড়নের বঙাল খেদা-এরই অংশ৷ ৩রা জানুয়ারী ১৯৮০ খ্রিষ্টাব্দে নলবাড়ি জেলার সদর নলবাড়ি থেকে ১০ মাইল উত্তরে বরিকাডাঙা গ্রামে (বর্তমানে বাক্সা জেলা) প্রথম হিংসার আগুন ছড়িয়ে পড়ে৷ এই হিংস্রতার মুল উদ্দেশ্য ছিলো আসামে ভাষাগত ও ভাষাভিত্তিক ধর্মগত সংখ্যালঘু বাঙালিদের ওপর আক্রমণ ও বিতাড়ন৷ এই চাঞ্চল্যকর পরিস্থিতিতে যখন সংঘর্ষের ফলে বরিকাডাঙার একটি উচ্চ বিদ্যালয়ে বাঙালিবিদ্বেষী সদৌ অসম ছাত্র সন্থার মূলচক্রী সদস্য দিলীপ হুজুরীর মৃত্যু হয় তখন পরিস্থিতি আগুনে ঘি ঢালে৷ এরপর থেকে ধারাবাহিক ভাবে আশেপাশের গ্রামগুলিতে ও উত্তর কামরূপের বিভিন্ন জায়গাতে হেনস্থা ও হত্যাকাণ্ডের খবর আসতে থাকে৷   বাঙালিবিদ্বেষী আন্দোলন  ভারত বিভাগ তথা বাংলা ভাগের সময় ভারতে বিভিন্ন জায়গাতে জাতিবিদ্বেষ, ধর্মবিদ্বেষ ও গণহত্যা চরম পর্যায়ে পৌছায়৷ উত্তর কামরূপ গণহত্যাকাণ্ড তার মধ্যেই উল্লেখ্য বঙাল খেদা আন্দোলনের অংশ বলা যেতে পারে৷ আসামের বিশেষ করে বরাক উপত্যকা অঞ্চলে অসমীয়াদের দ্বারা বাঙালি হিন্দুদেরকে চরম ভাষাভিত্তিক ও সংস্কৃতিগত হিংস্রতার শিকার হতে হয়৷  বিক্ষিপ্তভাবে ১৯৮০ খ্রিষ্টাব্দে কামরূপ জেলার উত্তরাংশে (বর্তমানে মুলতঃ বাক্সা জেলা ও নলবাড়ি জেলাতে অবস্থিত) একাধিকবার ভাষাগত ও ধর্মগত সংখ্যালঘুদের গণহত্যা করা হয় যার সঠিক গণনা করা সম্ভব হয়নি৷ একই ভাবে শিলাপাথর ও খয়রাবাড়ি গণহত্যাকাণ্ড ঘটে যা ছিলো সম্পুর্ণভাবে একটি বাঙালিবিদ্বেষী আন্দোলন৷   পটভূমি  আসাম প্রদেশে প্রায়শই বাংলাভাষীরা বহিরাগত বলে উপেক্ষিত হন ও বাংলাবিরোধী আন্দোলনের কেন্দ্র হয়ে ওঠেন৷ আন্দোলনের শুরুতে পূর্ববঙ্গ থেকে আগত মুসলমান ছাত্র সম্প্রদায় ও এই আন্দোলনে যোগদান করেছিলো৷ তারা নিজেদেরকে অসমীয়া বলে দাবী করেন ও অসমীয়াদের সাথে মিশে যাওয়ার জন্য নিজেদের নও অসমীয়া বলা শুরু করে, এর অর্থ নতুন অসমীয়া৷ ভারত বিভাজনের পর থেকে তারা নিজেদের বাঙালি অস্তিত্ব ভুলে অসমীয়া পরিচিতি নিতে থাকে৷ এভাবে নও অসমীয়াদের প্রভাবে আসামে ঐ অঞ্চলে অসমীয়া সংখ্যা নথি অনুযায়ী বৃদ্ধি পায় ও তারা হিন্দু-মুসলিম নির্বিশেষে বাঙালি পরিচিতিযুক্তদের বিরূদ্ধে হিংস্রতা ছড়াতে থাকে৷ বিদ্রুপ হলো, সেই নও অসমীয়াদের সাথে মুলভাষী অসমীয়ারা যখন বিরূপ আচরণ করা শুরু করে তখন তারা বাঙালীবিদ্বেষী আন্দোলনের বিরোধীতা শুরু করে ও অসমীয়াদের সমর্থন দেওয়া বন্ধ করে দেয়৷    হিংস্রতা ও ঘটনাবলী  একটি সূত্রে জানা যায়, আসাম ছাত্র সংগঠনের তরফ থেকে তিনদিন ব্যাপী বাংলা-বিরোধী আন্দোলনের তদারকি করতে আসে বরিকাডাঙার বাগানপাড়া উচ্চ বিদ্যালয়ে৷ অন্য সূত্রে, আসাম ছাত্র সংগঠন বরিকাডাঙাতে বাংলাবিরোধী আন্দোলনের জন্য অর্থসাহায্য তুলতে আসে৷ বরিকাডাঙা গ্রামটি বাঙালী হিন্দু ও মুসলিম অধ্যুষিত, যার অধিকিংশ হিন্দুরাই ছিলেন শরণার্থী, ফলে স্বভাবতঃই তারা ছাত্র সংগঠনের ওপর ক্ষিপ্ত হয় ও সংঘর্ষের সূত্রপাত ঘটে৷  আরো দেখুন   মান্দাই গণহত্যাকাণ্ড  গোরেশ্বর গণহত্যাকাণ্ড  খয়রাবাড়ি গণহত্যাকাণ্ড  বাগবের গণহত্যা  শিলাপাথর গণহত্যাকাণ্ড  হোজাই গণহত্যাকাণ্ড  নিচলামারি গণহত্যাকাণ্ড  তিনসুকিয়া গণহত্যা  কমলনগর হত্যাকাণ্ড  বোরোল্যান্ড গণহত্যাকাণ্ড ২০১৪  কোকড়াঝাড় গণহত্যাকাণ্ড ২০১২  নেলি হত্যাযজ্ঞ   তথ্যসূত্র   বিষয়শ্রেণী:১৯৮০-এ ভারত বিষয়শ্রেণী:ভারতে জাতিগোষ্ঠী নিধন বিষয়শ্রেণী:আসামের ইতিহাস বিষয়শ্রেণী:বাঙালি হিন্দু গণহত্যা বিষয়শ্রেণী:এশিয়ায় জাতিগোষ্ঠী নিধন বিষয়শ্রেণী:আসামে বাঙালি গণহত্যা
শাহবাজপুর রেলওয়ে স্টেশন বাংলাদেশের সিলেট বিভাগের মৌলভীবাজার জেলার বড়লেখা উপজেলায় অবস্থিত একটি রেলওয়ে স্টেশন। স্টেশনটি ২০০২ সাল থেকে বন্ধ রয়েছে। শাহবাজপুর বাংলাদেশ সীমান্তের সর্বশেষ স্টেশন।  ইতিহাস ১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং ১৮৯৬ সালে কুমিল্লা-আখাউড়া-শাহবাজপুর রেলপথ স্থাপন করা হয়। এসময় কুমিল্লা-আখাউড়া-শাহবাজপুর লাইনের সর্বশেষ স্টেশন হিসেবে শাহবাজপুর রেলওয়ে স্টেশন তৈরি করা হয়। ১৯০৩ সালে শাহবাজপুর থেকে লামডিং পর্যন্ত লাইন বিস্তৃত করা হয়।  পরিষেবা ২০০২ সাল থেকে ট্রেন চলাচল বন্ধ রয়েছে।   তথ্যসূত্র   বিষয়শ্রেণী:মৌলভীবাজার জেলার রেলওয়ে স্টেশন বিষয়শ্রেণী:বাংলাদেশের অব্যবহৃত রেলওয়ে স্টেশন
বলদাসারে পোর্তো (১৯ জানুয়ারী ১৯২৩ – ৩০ নভেম্বর ২০১৩) ছিলেন একজন ইতালীয় স্প্রিন্টার, যিনি হেলসিঙ্কিতে ১৯৫২ সালের গ্রীষ্মকালীন অলিম্পিকে পুরুষদের ৪ × ৪০০ মিটার ইভেন্টে প্রতিদ্বন্দ্বিতা করেছিলেন। ১৯৫০ সালে তিনি ৪০০ মিটার ডিসিপ্লিনেও জাতীয় চ্যাম্পিয়ন হন।    তথ্যসূত্র    বহিঃসংযোগ   Baldassare Porto's obituary   বিষয়শ্রেণী:ইতালীয় অ্যাথলেটিক্স চ্যাম্পিয়নশিপ বিজয়ী বিষয়শ্রেণী:১৯৫২ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:ইতালির অলিম্পিক মল্লক্রীড়াবিদ বিষয়শ্রেণী:ইতালীয় পুরুষ স্প্রিন্টার বিষয়শ্রেণী:২০১৩-এ মৃত্যু বিষয়শ্রেণী:১৯২৩-এ জন্ম বিষয়শ্রেণী:উইকিউপাত্ত থেকে উপাত্তসহ ক্রীড়া সংযোগ ব্যবহার করা নিবন্ধ
মেহেরপুর জেলার  সাক্ষরতার হার ৬৮.০৪% (২০২২ সালের আদমশুমারি অনুযায়ী)। এর মধ্যে পুরুষ ৬৮.৭৯% এবং নারী ৬৭.৩৪%। ২০২৩ সালে মেহেরপুর জেলায় একটি সরকারি বিশ্ববিদ্যালয়ের অনুমোদন দিয়েছে।   বিশ্ববিদ্যালয়   উপজেলা নং বিশ্ববিদ্যালয়ের নাম স্থাপিত  ধরণ ওয়েবসাইটে মেহেরপুর ০১ মুজিবনগর বিশ্ববিদ্যালয় ২০২৩ সরকারি বিশ্ববিদ্যালয়    কারিগরি শিক্ষা প্রতিষ্ঠান    সরকারি টেকনিক্যাল স্কুল ও কলেজ  মেহেরপুর জেলায় ০২ টি সরকারি টেকনিক্যাল স্কুল ও কলেজ রয়েছে।  উপজেলা  নং প্রতিষ্ঠানের নাম ইআইআইএন  স্থাপিত ওয়েবসাইট মেহেরপুর ০১ মেহেরপুর সরকারি টেকনিক্যাল স্কুল ও কলেজ ১৩৩০০৬ ১৯৬৬  মুজিবনগর ০২ মুজিবনগর সরকারি টেকনিক্যাল স্কুল ও কলেজ ১৩৯৩২৮ ২০২২    অন্যান্য    মেহেরপুর সদর উপজেলা  মেহেরপুর কলেজ অফ ইঞ্জিনিয়ারিং এন্ড টেকনোলজি  বেগম বদরুন্নেসা টেকনিক্যাল বিজনেস ম্যানেজমেন্ট কলেজ  মেহেরপুর ইনস্টিটিউট ও মেডিকেল টেকনোলজি  মেহেরপুর কৃষি প্রযুক্তি কলেজ  মুক্তিযোদ্ধা হামেদ আলী টেকনিক্যাল বিজনেস ম্যানেজমেন্ট কলেজ  গাংনী উপজেলা   গাংনী টেকনিক্যাল এন্ড বিজনেস ম্যানেজমেন্ট কলেজ  ধানখোলা টেকনিক্যাল এন্ড বিজনেস ম্যানেজমেন্ট কলেজ  মুজিবনগর উপজেলা  আন-নুর টেকনিক্যাল এন্ড বিজনেস ম্যানেজমেন্ট কলেজ   কলেজ    সরকারি  মেহেরপুর জেলায় ০৪টি সরকারি কলেজ রয়েছে।   উপজেলা  নং প্রতিষ্ঠানের নাম ইআইআইএন নম্বর জাতীয় বিশ্ববিদ্যালয় কোড স্থাপিত ওয়েবসাইটমেহেরপুর ০১ মেহেরপুর সরকারি কলেজ ১১৮৩৪২ ০৯০১ ১৯৬২  ০২ মেহেরপুর সরকারি মহিলা কলেজ ১১৮৩৪৩ ০৯০২ ১৯৮৫  গাংনী ০৩ গাংনী সরকারি ডিগ্রী কলেজ ১১৮২৬১  ০৯০৪ ১৯৮৩   মুজিবনগর ০৪ মুজিবনগর সরকারি ডিগ্রী কলেজ ১১৮২৮৩ ০৯০৩ ১৯৮৩    এমপিওভুক্ত    উপজেলা  নং প্রতিষ্ঠানের নাম ইআইআইএন নম্বর জাতীয় বিশ্ববিদ্যালয় কোড স্থাপিত ওয়েবসাইট সদর ০১ ছহিউদ্দিন ডিগ্রি কলেজ ০৯০৬ ১১৮৩৩৯ ১৯৯৪  ০২ এ.আর.বি. কলেজ, আমঝুপি ০৯০৯ ১১৮৩৪০ ২০০০  গাংনী ০৩ গাংনী মহিলা কলেজ ০৯০৫ ১১৮২৬০ ১৯৯৫  ০৪ তেরাইল জোড়পুকুরিয়া ডিগ্রি কলেজ ০৯০৭ ১১৮২৫৬ ২০০০  ০৫ মড়কা জাগরণ কলেজ  জাবি অধিভুক্ত নয়  ১১৮২৫৭ ২০০১  ০৬ করমদি কলেজ ০৯১০ ১১৮২৬২ ২০০০  ০৭ বীর মুক্তিযোদ্ধা আব্দুল গণি কলেজ  জাবি অধিভুক্ত নয়  ১১৮২৫৫  মুজিবনগর ০৮ মুজিবনগর মহাবিদ্যালয়  জাবি অধিভুক্ত নয়  ১১৮২৮৪ ২০০০    স্কুল ও কলেজ  (মাধ্যমিক ও উচ্চমাধ্যমিক)     এমপিওভুক্ত   উপজেলা নং প্রতিষ্ঠানের নাম ইআইআইএন স্থাপিত ওয়েবসাইট মেহেরপুর ০১ যাদুখালী স্কুল এন্ড কলেজ ১১৮৩৪৪ ১৯৪৯  গাংনী ০২ গাংনী পাইলট মডেল মাধ্যমিক বিদ্যালয় ও কলেজ ১১৮২১০ ১৯৪৫  ০৩ কুতুবপুর স্কুল এন্ড কলেজ ১১৮২১৫ ১৯৬৭  ০৪ সন্ধানী স্কুল এন্ড কলেজ ১১৮২৪১ ২০০১  ০৫ বামুন্দি নিশিপুর স্কুল এন্ড কলেজ ১১৮২৬৩ ১৯৭০    মাধ্যমিক বিদ্যালয়   মেহেরপুর জেলায় ০৪টি সরকারি মাধ্যমিক বিদ্যালয় রয়েছে।   উপজেলা  নং প্রতিষ্ঠানের নাম ইআইআইএন  স্থাপিত ওয়েবসাইট মেহেরপুর ০১ মেহেরপুর সরকারি উচ্চ বিদ্যালয় ১১৮২৯৮ ১৮৫৪  ০২ মেহেরপুর সরকারি বালিকা উচ্চ বিদ্যালয় ১১৮৩০১ ১৯৫৬  মুজিবনগর ০৩ মুজিবনগর সরকারি মাধ্যমিক বিদ্যালয় ১১৮২৬৫ ১৯৩৫  গাংনী ০৪ গাংনী সরকারি পাইলট মাধ্যমিক বালিকা বিদ্যালয় ১১৮২১১ ১৯৭৭    আরো দেখুন   খুলনা বিভাগের সরকারি কলেজের তালিকা  মেহেরপুর জেলার মাধ্যমিক বিদ্যালয়ের তালিকা  বাংলাদেশের সরকারি টেকনিক্যাল স্কুল ও কলেজের তালিকা   তথ্যসূত্র   বিষয়শ্রেণী:মেহেরপুর জেলা বিষয়শ্রেণী:মেহেরপুর জেলার শিক্ষাপ্রতিষ্ঠান বিষয়শ্রেণী:মেহেরপুর জেলার বিদ্যালয় বিষয়শ্রেণী:জেলা অনুযায়ী বাংলাদেশের শিক্ষাপ্রতিষ্ঠানের তালিকা
30pxবিষয় অনুযায়ী উইকিপিডিয়া50px|centerবিজ্ঞান ও গণিত বিজ্ঞান · গণিত · পদার্থ · রসায়ন · জ্যোতির্বিজ্ঞান · কম্পিউটার বিজ্ঞান50px|centerপৃথিবী ও ভূগোল ভূগোল · রাষ্ট্রসমূহ50px|centerজীবন জীববিজ্ঞান50px|centerইতিহাস বর্ষপঞ্জি · ইতিহাস · সভ্যতা · প্রত্নবিদ্যা · সময়রেখা50px|centerস্বাস্থ্য ও চিকিৎসা মানবদেহ · রোগব্যাধি · চিকিৎসা · মনোবিজ্ঞান50px|centerসমাজ সমাজ · সংস্কৃতি · সমাজবিজ্ঞান · নৃবিজ্ঞান · সরকার · আইন · রাজনীতিব্যবসা ও অর্থনীতি অর্থনীতি · শিল্প · ব্যবসা · বাণিজ্য · ব্যাংক50px|centerধর্ম ও দর্শন দর্শন · ইসলাম · হিন্দুধর্ম  · বৌদ্ধধর্ম · খ্রিস্টানধর্ম · ইহুদিধর্ম · ধর্মীয় গ্রন্থ50px|centerভাষা ও সাহিত্য সাহিত্য · ভাষা · ভাষাবিজ্ঞান50px|centerশিল্পকলা স্থাপত্য · ভাস্কর্য · সঙ্গীত · নৃত্য · অংকন · চিত্রশিল্প · সজ্জাধর্মী শিল্পকলা · ছাপচিত্র · আলোকচিত্র · চলচ্চিত্র · থিয়েটার50px|centerক্রীড়া ও বিনোদন ক্রীড়া · বিনোদন50px|centerপ্রযুক্তি পরিবহন · প্রকৌশল · টেলিযোগাযোগ · কম্পিউটার · ইলেকট্রনিক্স · ন্যানোপ্রযুক্তি · কৃষিপ্রযুক্তি · সামরিক প্রযুক্তি · মহাকাশ প্রযুক্তি  · জৈবপ্রযুক্তি50px|centerজীবনী সাহিত্যিক · বিজ্ঞানী · গণিতবিদ · শিল্পী · রাজনীতিবিদ· খেলোয়াড়
বিগ্নোনিয়া () হচ্ছে বিগ্নোনিয়াসি পরিবারের একটি একপ্রজাতি বিশিষ্ট গণের নাম। এই গণের একমাত্র প্রজাতিটির বৈজ্ঞানিক নাম হচ্ছে Saritaea magnifica, এবং এর ইংরেজি নাম হচ্ছে glowvine. এই প্রজাতির গাছে বেগুনি রঙের বেল আকারের ফুল ফোটে। এদের আদি নিবাস কলম্বিয়া ও ইকুয়েডর। এদের চাষাবাদের জন্য হিউমাস যুক্ত মাটি এবং উষ্ণ এবং আধা-উষ্ণমণ্ডলীয় জলবায়ু দরকার।  তথ্যসূত্র  অতিরিক্ত পাঠ   Ellison, Don (1999) Cultivated Plants of the World. London: New Holland (1st ed.: Brisbane: Flora Publications International, 1995)   Graf, Alfred Byrd (1986) Tropica: color cyclopedia of exotic plants and trees for warm-region horticulture—in cool climate the summer    garden or sheltered indoors; 3rd ed. East Rutherford, N.J.: Roehrs Co  Lord, Tony (2003) Flora : The Gardener's Bible : More than 20,000 garden plants from around the world. London: Cassell.    Botanica Sistematica  বিষয়শ্রেণী:বিগ্নোনিয়াসি বিষয়শ্রেণী:ইকুয়েডরের উদ্ভিদ বিষয়শ্রেণী:কলম্বিয়ার উদ্ভিদ বিষয়শ্রেণী:একপ্রজাতি বিশিষ্ট গণ বিষয়শ্রেণী:উদ্ভিদ
মর্দেচাই বিবি (; ১ জুলাই ১৯২২ - ৫ ফেব্রুয়ারী ২০২৩) ছিলেন একজন ইসরায়েলি রাজনীতিবিদ যিনি ১৯৫৯ এবং ১৯৭৪ সালের মধ্যে আহদুত হাওদা এবং এর উত্তরসূরিদের জন্য নেসেটের সদস্য হিসাবে কাজ করেছিলেন।   জীবনী  ইরাকের বাগদাদে জন্মগ্রহণকারী বিবি ১৯৪২ সালে ইরাকে অগ্রগামী জায়নবাদী আন্ডারগ্রাউন্ড আন্দোলনের অন্যতম প্রতিষ্ঠাতা ছিলেন।Mordechai Bibi: Public Activities Knesset website ১৯৪৪ এবং ১৯৪৫ সালের মধ্যে তিনি মোসাদ লেআলিয়া বেটের পক্ষে ইরাকের আলিয়া কমিটিকে নির্দেশ দেন। ১৯৪৫ সালে বিবি নিজেই বাধ্যতামূলক প্যালেস্টাইনে আলিয়া করেন এবং ১৯৪৯ থেকে ১৯৫০ সালের মধ্যে ইরাক থেকে গণ অভিবাসনে সহায়তার সাথে জড়িত। তিনি তেল আবিব বিশ্ববিদ্যালয়ে আইন অধ্যয়ন করেন এবং একজন আইনজীবী হিসেবে প্রত্যয়িত হন।  ১৯৫৩ থেকে ১৯৫৯ সাল পর্যন্ত বিবি প্রতিরক্ষা মন্ত্রণালয়ে কাজ করেন। ১৯৪৬ সাল থেকে আহদুত হাআভোদার সদস্য, তিনি ১৯৫৮ সালে পার্টির কেন্দ্রীয় কমিটি এবং সচিবালয়ের সদস্য হন।Mordechai Bibi: Public Activities Knesset website পরের বছর তিনি নেসেটে নির্বাচিত হন, এবং ১৯৬১, ১৯৬৫ এবং ১৯৬৯ সালের নির্বাচনে তার আসনটি ধরে রাখেন, যে সময়ে আহদুত হাওদা সারিবদ্ধতায় একীভূত হয়েছিলেন। ১৯৬৯ থেকে ১৯৭৪ সালের মধ্যে তিনি ডেপুটি স্পিকার হিসেবে দায়িত্ব পালন করেন, ১৯৭৩ সালের নির্বাচনে তার আসন হারার আগে।  ১৯৮০-এর দশকে তিনি দুটি বই প্রকাশ করেন, ফ্রম দ্য ফোর কর্নারস অফ দ্য রিভারস (১৯৮৩) এবং দ্য পাইওনিয়ারিং জায়নিস্ট আন্ডারগ্রাউন্ড ইন ইরাক (১৯৮৮)।   তথ্যসূত্র   বহিঃসংযোগ  বিষয়শ্রেণী:২০২৩-এ মৃত্যু বিষয়শ্রেণী:নেসেটের ডেপুটি স্পিকার বিষয়শ্রেণী:নেসেটের সদস্য ১৯৬৯-১৯৭৪ বিষয়শ্রেণী:নেসেটের সদস্য ১৯৬৫-১৯৬৯ বিষয়শ্রেণী:নেসেটের সদস্য ১৯৬১-১৯৬৫ বিষয়শ্রেণী:নেসেটের সদস্য ১৯৫৯-১৯৬১ বিষয়শ্রেণী:ইসরায়েলি শ্রমিক দলের রাজনীতিবিদ বিষয়শ্রেণী:আহদুত হাআভোদার রাজনীতিবিদ বিষয়শ্রেণী:অ্যালাইনমেন্ট (ইসরায়েল) এর রাজনীতিবিদ বিষয়শ্রেণী:ইসরায়েলি বেসামরিক কর্মচারী বিষয়শ্রেণী:ইরাকি-ইহুদি বংশোদ্ভূত ইসরায়েলি ব্যক্তি বিষয়শ্রেণী:ইরাকি ইহুদি বিষয়শ্রেণী:বাগদাদের রাজনীতিবিদ বিষয়শ্রেণী:১৯২২-এ জন্ম বিষয়শ্রেণী:ইসরায়েলি শতবর্ষী বিষয়শ্রেণী:ইসরায়েলি অ-কল্পকাহিনী লেখক বিষয়শ্রেণী:পুরুষ শতবর্ষী বিষয়শ্রেণী:ইহুদি শতবর্ষী
ফিলিস্তিনে ব্রিটিশ অনুশাসন ছিল একটি আইনি অনুমোদন। এটি মুড্রোসের যুদ্ধবিরতির পূর্বের উসমানীয় সাম্রাজ্যের নাবলুস, এক্রে সানজাক, বৈরুত ভিলায়েতের দক্ষিণ অংশ এবং জেরুজালেম মুতাশরিফাতের প্রশাসনের জন্য প্রণীত হয়। ১৯২২ সালের ২৪ জুলাই লীগ অব নেশনসের কাউন্সিলে মেন্ডেটের খসড়া অনুমোদিত হয়। সম্পূরক হিসেবে ১৯২২ সালের ১৬ সেপ্টেম্বর ট্রান্সজর্ডান মেমোরেন্ডাম প্রণীত হয়েছিল।Marjorie M. Whiteman, Digest of International Law, vol. 1, US State Department (Washington, DC: U.S. Government Printing Office, 1963) pp 650–652 লুসানের চুক্তি কার্যকর হওয়ার পর ১৯২৩ সালের ২৯ সেপ্টেম্বর এটি কার্যকর হয়।Palestine Royal Commission Report Presented by the Secretary of State for the Colonies to Parliament by Command of His Majesty, July 1937, Cmd. 5479 . His Majesty’s Stationery Office., London, 1937. 404 pages + maps."The final draft was presented to the British Parliament in August 1921, the Palestine Mandate was approved by the League of Nations in July 1922, and finally on 28 September 1923 it was ratified under the Treaty of Lausanne." The roots of separatism in Palestine: British economic policy, 1920-1929, Barbara Jean Smith, Syracuse University Press, 1993"It was formally approved by the League of Nations on 24 July 1922, but did not come legally into force until after the ratification of the Treaty of Lausanne on 28 September 1923." The seat of Pilate; an account of the Palestine Mandate, John Marlowe, Cresset Press, 1959 ১৯৪৮ সালের ১৪ মে মধ্যরাতে এই মেন্ডেট সমাপ্ত হয়।  কোভেনেন্ট অব দ্য লীগ অব নেশনসের ২২ অনুচ্ছেদ ও সান রেমো প্রস্তাবের উপর ভিত্তি করে এই দলিল প্রস্তুত করা হয়। এই মেন্ডেটের মাধ্যমে উসমানীয় সিরিয়ার দক্ষিণ অংশে ব্রিটিশ শাসন আনুষ্ঠানিক করা হয়।  নিজেদের পায়ে দাড়ানোর আগ পর্যন্ত ১৬ শতাব্দী থেকে উসমানীয় সাম্রাজ্যের শাসনাধীন মধ্যপ্রাচ্যের অঞ্চলগুলো পরিচালনার জন্য লীগ অব নেশনসের মেন্ডেটসমূহ গঠন করা হয়েছিল।Article 22, The Covenant of the League of Nations and "Mandate for Palestine," Encyclopedia Judaica, Vol. 11, p. 862, Keter Publishing House, Jerusalem, 1972 মেন্ডেটের অধীনে ইহুদিদের জাতীয় আবাসভূমির জন্য ফিলিস্তিন এবং ব্রিটিশদের অধীন হাশেমি পরিবার শাসিত আধা-স্বায়ত্তশাসিত ট্রান্সজর্ডান গঠন করা হয়।  আরও দেখুন  কর্তৃত্বপ্রাপ্ত শক্তির অধীন ফিলিস্তিন  তথ্যসূত্র  গ্রন্থপঞ্জি   Louis, Wm. Roger (1969). The United Kingdom and the Beginning of the Mandates System, 1919–1922. International Organization, 23(1), pp. 73–96.  Paris, Timothy J. (2003). Britain, the Hashemites and Arab Rule, 1920–1925: The Sherifian Solution. London: Routledge.   বহিঃসংযোগ   League of Nations Mandate for Palestine  Resources > Modern Period > 20th Cent. > History of Israel > Building a State > British Mandate (1917–1948) The Jewish History Resource Center, Project of the Dinur Center for Research in Jewish History, The Hebrew University of Jerusalem    British Mandate of Palestine  Yale Law School, Avalon Project, archive copy of the Palestine Mandate  বিষয়শ্রেণী:আরব-ইসরায়েলি সংঘাত বিষয়শ্রেণী:মেন্ডেটরি প্যালেস্টাইন বিষয়শ্রেণী:ইসরায়েলের ইতিহাস বিষয়শ্রেণী:ফিলিস্তিনের ইতিহাস বিষয়শ্রেণী:জায়নবাদের ইতিহাস বিষয়শ্রেণী:ইসরায়েল, ফিলিস্তিন ও জাতিসংঘ বিষয়শ্রেণী:লীগ অব নেশনস মেন্ডেট বিষয়শ্রেণী:মেন্ডেটরি প্যালেস্টাইনের দলিল বিষয়শ্রেণী:ফিলিস্তিন (অঞ্চল) এর ইতিহাস
সুধন (সুধোজাই পাঠান নামেও পরিচিত) আজাদ কাশ্মীরের পুঞ্চ, সুধানোতি, বাগ এবং কোটলি জেলার একটি প্রধান উপজাতি, কথিতভাবে পশতুন অঞ্চল থেকে উদ্ভূত। সুধন পাঠানরা যারা আজাদ কাশ্মীরে বসতি স্থাপন করেছিল তারা প্রধানত একটি গুরুত্বপূর্ণ এবং প্রধান শাখা।  সাদুজাই উপজাতির যারা খ্রিস্টীয় ১৪ শতকে আফগানিস্তান থেকে স্থানান্তরিত হয়েছিল এবং বর্তমানের আজাদ কাশ্মীর সুধানোতি অঞ্চল প্রতিষ্ঠা করেছিল এবং এখানে শত শত বছর শাসন করেছে।Cite Genealogy   https://upload.wikimedia.org/wikipedia/en/a/a0/Sadu_Zai_subtribe.jpgTarikhi Sudhan qabail Author : Muhammad Arif Khan Saddozai   Summary : History of the Sudhan tribes of Kashmir     https://id.lib.harvard.edu/alma/990071496180203941/catalog Nawab Jassi Khan Ghazni to Sidhnuti  তথ্যসূত্র  বিষয়শ্রেণী:পশতুন উপজাতি
thumb  টমাস ফেন, ওয়েস্টমোরল্যান্ডের ৮ম আর্ল (মার্চ ১৭০১ - ২৫ নভেম্বর ১৭৭১) ছিলেন একজন ইংরেজ রাজনীতিবিদ এবং পির। তিনি লেখক জর্জ অরওয়েলের পূর্বপুরুষ ছিলেন।   জীবনী  থাম্ব|ওয়ার্মসলি পার্ক, বাকিংহামশায়ার থাম্ব|ব্রিম্পটন ডি'এভারসি হাউস, সমারসেট থমাস ফেন ছিলেন সমারসেটের ব্রিম্পটন ডি'এভারসির হেনরি ফেন এবং জন স্ক্রোপের বোন এবং সহ-উত্তরাধিকারী অ্যান স্ক্রোপের দ্বিতীয় পুত্র। অ্যান এবং জন ছিলেন প্রথম চার্লসের রাজপরিবারের একজন শাসক কর্নেল অ্যাড্রিয়ান স্ক্রোপের নাতি-নাতনি। থমাস ফেন ব্রিস্টলে জন স্ক্রোপের সম্পদ এবং প্রাসাদ এবং অক্সফোর্ডশায়ার এবং বাকিংহামশায়ারে কর্নেল অ্যাড্রিয়ান স্ক্রোপের সম্পত্তি উত্তরাধিকারসূত্রে পেয়েছিলেন, যার মধ্যে ওয়ার্মসলি পার্কও ছিল।  ১৭৫৭ সালে তিনি তার অবিবাহিত বড় ভাই ফ্রান্সিসের উত্তরসূরী হিসেবে তাদের বাবার ব্রিম্পটন এস্টেটের দায়িত্ব গ্রহণ করেন এবং ১৭৬২ সালে জন ফেনের কাছ থেকে ওয়েস্টমোরল্যান্ডের আর্ল উপাধি উত্তরাধিকারসূত্রে পান, যিনি তার বাবার নিঃসন্তান দ্বিতীয় চাচাতো ভাই ছিলেন।  এর ফলে তিনি নর্থাম্পটনশায়ারের অ্যাপেথর্প হলে আর্লস অফ ওয়েস্টমোরল্যান্ডের আসন লাভ করেন।  তথ্যসূত্র  Attribution  বিষয়শ্রেণী:গ্রেট ব্রিটেনের সংসদ সদস্য ১৭৬১-১৭৬৮ বিষয়শ্রেণী:গ্রেট ব্রিটেনের সংসদ সদস্য ১৭৫৪-১৭৬১ বিষয়শ্রেণী:১৭৭১-এ মৃত্যু বিষয়শ্রেণী:১৭০১-এ জন্ম বিষয়শ্রেণী:লাইম রেজিসের গ্রেট ব্রিটেনের সংসদ সদস্য বিষয়শ্রেণী:ফেন পরিবার
চর দরবেশ বাংলাদেশের ফেনী জেলার অন্তর্গত সোনাগাজী উপজেলার একটি ইউনিয়ন।   আয়তন    জনসংখ্যা   আয়তন : ৪১ বর্গ কিলোমিটার  মোট বাড়ীর সংখ্যা :-২৪৭৫ টি  মোট ভোটার সংখ্যা :- ১৭০৫৮টি  পরিবার সংখ্যার :- ৫৮৩৪টি  মোট লোক সংখ্যা – ৩৪৪৯৫ জন  নারী=১৬৪৬১ জন  পুরুষ= ১৮০৩৬ জন   অবস্থান ও সীমানা  সোনাগাজী উপজেলার পশ্চিমাংশে চর দরবেশ ইউনিয়নের অবস্থান। এ ইউনিয়নের উত্তরে বগাদানা ইউনিয়ন; পূর্বে মঙ্গলকান্দি ইউনিয়ন, মতিগঞ্জ ইউনিয়ন, সোনাগাজী পৌরসভা ও চর চান্দিয়া ইউনিয়ন; দক্ষিণে ছোট ফেনী নদী ও নোয়াখালী জেলার কোম্পানীগঞ্জ উপজেলার মুছাপুর ইউনিয়ন এবং পশ্চিমে ছোট ফেনী নদী, নোয়াখালী জেলার কোম্পানীগঞ্জ উপজেলার মুছাপুর ইউনিয়ন, চর হাজারী ইউনিয়ন ও চর পার্বতী ইউনিয়ন অবস্থিত।   প্রশাসনিক কাঠামো  চর দরবেশ ইউনিয়ন সোনাগাজী উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম সোনাগাজী থানার আওতাধীন। এটি জাতীয় সংসদের ২৬৭নং নির্বাচনী এলাকা ফেনী-৩ এর অংশ।  ইউনিয়ন পরিষদের চেয়ারম্যান : নুরুল ইসলাম (বাংলাদেশ আওয়ামিলীগ)   শিক্ষা ব্যবস্থা   জমাদার বাজার আইডিয়াল উচ্চ বিদ্যালয়, চর সাহাভিকারী উচ্চ বিদ্যালয় কারামতিয়া দাখিল মাদ্রাসা দাসের হাট উচ্চ বিদ্যালয়।   যোগাযোগ ব্যবস্থা    দর্শনীয় স্থান    ছোট ফেনী নদী সেতু  মুছাপুর রেগুলেটর  কাজীর হাট ব্রীজ   আরও দেখুন   সোনাগাজী উপজেলা  সোনাগাজী থানা  ফেনী জেলা   তথ্যসূত্র    বহিঃসংযোগ   বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ বিষয়শ্রেণী:সোনাগাজী উপজেলার ইউনিয়ন
স্থানীয় পরিষদ (     ) হলো জর্ডানের একটি এলাকার নির্বাচিত সমাবেশ। প্রথম স্থানীয় কাউন্সিলগুলি ১৯২৫ সালে জর্ডানে প্রতিষ্ঠিত হয়েছিল এবং আজ অবধি ধারাবাহিকভাবে নির্বাচিত হয়ে আসছে।  মিউনিসিপ্যালিটি আইনের সর্বশেষ সংশোধনী রাজ্যকে ১০০টি পৌরসভায় বিভক্ত করেছে; ৩৫৫টি স্থানীয় কাউন্সিল সহ ৮২টি পৌরসভা, এবং ১৮টি পৌরসভা বিহীন (তাদের ছোট আকারের কারণে)। প্রতিটি স্থানীয় কাউন্সিল কমপক্ষে একজন মহিলা সহ ৫ জন সদস্য নিয়ে গঠিত। স্থানীয় কাউন্সিলের সদস্যদের জন্য সর্বাধিক ভোটপ্রাপ্ত ব্যক্তিকে পৌর পরিষদে একটি আসন বরাদ্দ করা হয়, যার সংখ্যা প্রতিটি স্থানীয় পরিষদকে কী বরাদ্দ করা হয়েছে তার উপর নির্ভর করে।   আরও দেখুন    পৌর পরিষদ (জর্ডান)  গভর্নরেট পরিষদ (জর্ডান)   তথ্যসূত্র   বিষয়শ্রেণী:জর্ডানের উপবিভাগ
তরুণ রায় (ছদ্মনাম ধনঞ্জয় বৈরাগী; ১৯২৭ – ৩০ অক্টোবর ১৯৮৮) ছিলেন এক বিশিষ্ট বাঙালি নাট্যকার, সাহিত্যিক, মঞ্চাভিনেতা ও নাট্যনির্দেশক। বাংলা একাঙ্ক নাটকের একটি নতুন ধারার প্রবর্তক ছিলেন তিনি।অঞ্জলি বসু সম্পাদিত, সংসদ বাঙালি চরিতাভিধান, দ্বিতীয়  খণ্ড, সাহিত্য সংসদ, কলকাতা, জানুয়ারি   ২০১৯ পৃষ্ঠা ১৫১,   সংক্ষিপ্ত জীবনী  বাংলা থিয়েটার জগতে তরুণ রায় বীরেন্দ্রকৃষ্ণ ভদ্র, মহেন্দ্র গুপ্তের সমসাময়িক ছিলেন। উৎপল দত্তের সহপাঠী ছিলেন। তবে পড়াশোনার সময় থেকেই তার বাংলা রঙ্গমঞ্চের প্রতি প্রবল আকর্ষণ ছিল। ১৯৫৪ খ্রিস্টাব্দে সম্পূর্ণ ব্যক্তিগত উদ্যোগে ভবানীপুরের চক্রবেড়িয়া রোডে নিজের বাড়িতে "থিয়েটার সেন্টার" নামে একটি রঙ্গালয়  স্থাপন করেন। সেখানে তিনি নিয়মিত নাট্য প্রশিক্ষণের ব্যবস্থাও করেছিলেন। তার প্রতিষ্ঠিত অপর সংস্থাটি ছিল "মুখোশ"। সারা ভারতের নাট্যদলকে নিয়ে প্রথম একাঙ্ক নাটক প্রতিযোগিতা সংগঠন করার কাজে তিনি পথিকৃৎ। ১৯৫১–৫২ খ্রিস্টাব্দে লন্ডনে ব্রিটিশ ড্রামা লিগের সাথে যুক্ত ছিলেন। সেসময় ইংরাজী ভাষায় বিদেশী শিল্পীদের নিয়ে তিনি রবীন্দ্রনাথের "বিসর্জন" এবং "ডাকঘর" সার্থক প্রযোজনা করে প্রশংসা লাভ করেন। বাংলা নাট্যজগতে গ্রুপ থিয়েটার আন্দোলনের পাশাপাশি পেশাদারি মঞ্চের সঙ্গে তার ঘনিষ্ঠ যোগাযোগ ছিল।  আন্তঃকলেজ নাট্য প্রতিযোগিতায় "ক্ষুধিত পাষাণ" নাটকে  নায়িকার ভূমিকায় স্কটিশ চার্চ কলেজের ছাত্রী দীপান্বিতার সাথে প্রথম আলাপ হয় ও পরে বিবাহ। এরপরে বহু নাটকে এক সঙ্গে অভিনয় করেন এই দম্পতি। ১৯৫৯ খ্রিস্টাব্দে রঙমহল মঞ্চে 'এক মুঠো আকাশ' নাটকটি মঞ্চস্থ করেন। তার 'এক পেয়ালা কফি' , 'আগন্তুক' প্রভৃতি নাটকও পেশাদারি মঞ্চে বিপুল জনপ্রিয়তা পেয়েছিল। মঞ্চে তিনিই প্রথম দ্বৈত ভূমিকায় অবতীর্ণ হন। 'বন পলাশির পদাবলী', 'পঙ্কতিলক', কুহেলী' প্রভৃতি চলচ্চিত্রে অভিনয় করেছেন। উপন্যাস এবং ছোটগল্পও তিনি লিখেছেন। তবে লেখালেখিতে তিনি ধনঞ্জয় বৈরাগী ছদ্মনাম ব্যবহার করতেন। তার রচিত গ্রন্থগুলির মধ্যে উল্লেখযোগ্য:  ধৃতরাষ্ট্র (১৯৫৭)  রুপোলি চাঁদ (১৯৫৮)  আর হবে না দেরী  সৈনিক  রজনীগন্ধা (১৯৬০)   পরাজিত নায়ক  অঘটন আজো ঘটে  পুড়েও যা পোড়ে না  মুখোশের আড়ালে  কালো হরিণ চোখ  কেঁচো খুঁড়তে সাপ (জীবনতারা হালদারের জীবনী অবলম্বনে)  নুনের পুতুল সাগরে  রেসকোর্স  তরুণ রায় রাজনীতিতে কংগ্রেসি ছিলেন বলেই বাম আমলে তেমন কিছু করতে পারেননি। তিনি কলকাতা পুরসভার কংগ্রেস অল্ডারম্যান ছিলেন। কলকাতার রবীন্দ্রভারতী বিশ্ববিদ্যালয়ের চারুকলা অনুষদের ডিন ছিলেন। বাংলা চলচ্চিত্রের  প্রখ্যাত চলচ্চিত্র অভিনেতা  দূরদর্শনের সৌমকান্তি সংবাদ পাঠক দেবরাজ রায় তার পুত্র এবং অভিনেত্রী অনুরাধা রায় তার পুত্রবধূ।  সম্মাননা  বিভিন্ন সংস্থার পুরস্কারের সাথে তিনি নাট্য পরিচালনায় ভারত সরকারের সঙ্গীত নাটক অকাদেমি পুরস্কার লাভ করেন ১৯৮৭ খ্রিস্টাব্দে।  মৃত্যু  নাট্যব্যক্তিত্ব তরুণ রায় ১৯৮৮ খ্রিস্টাব্দের ৩০ অক্টোবর কলকাতায় প্রয়াত হন।  তথ্যসূত্র  বিষয়শ্রেণী:১৯২৭-এ জন্ম বিষয়শ্রেণী:১৯৮৮-এ মৃত্যু বিষয়শ্রেণী:কলকাতা জেলার ব্যক্তি বিষয়শ্রেণী:বাঙালি নাট্যকার বিষয়শ্রেণী:বাঙালি লেখক
আন নাওবাখতি পরিবার ( ;  , ; অর্থ 'পুনর্জন্ম' বা 'সৌভাগ্য')  ছিল শিয়া ইসলামি ধর্মতত্ত্ব, দর্শন এবং বিজ্ঞানের বেশ কিছু উল্লেখযোগ্য ব্যক্তিত্বের পরিবার ও তাদের নামের উপাধি। শব্দটি নওবখত, নুবুখ্ত, নিবাখ্ত, নয়বখ্ত বানানে প্রচলিত আছে। নাওবখত পরিবার বা গোত্রের অনেক সদস্য নক্ষত্রের বিজ্ঞানে নিজেদেরকে আলাদা আসনে অধিষ্ঠিত করেন  এবং এই পরিবারটি দ্বাদশ ইমামের একটি ছোটোখাট জাগরণের পরে ইমামিয়াহ শিয়া বিশ্বাসের বিকাশে অবদান রাখেন।   গোত্রটির ধর্মতাত্ত্বিক কৃতিত্বের মধ্যে রয়েছে মুতাজিলা যুক্তিবাদী মতবাদকে ইসনা আশারিয়া শিয়া মতবাদের সাথে আনুষ্ঠানিকভাবে একত্র করা, জাদুবিদ্যার ব্যাখ্যা করা এবং সন্দেহভাজনদের শিয়াদের বিরুদ্ধে ইমামি মতবাদকে রক্ষা করা।    উল্লেখযোগ্য সদস্য    নাওবখত আহওয়াজি; তিনি আল-মানসুরের আব্বাসীয় দরবারে একজন পার্সিক জ্যোতিষী ছিলেন।  আবু সাহল ও তিমাদ তার ছেলে।  আল হাসান ইবনে সাহল ইবনে নাওবাখত।  আবু সাহল আল ফাদল ইবনে নাওবাখত; তিনি নাওবাখত আল ফারিসির পুত্র। তিনি আল রশিদের দরবারে একজন চিকিত্সক এবং জ্যোতির্বিজ্ঞানী ছিলেন।  আবু মুহাম্মাদ আল-হাসান ইবনে মুসা আল-নওবাখতি; একজন বিখ্যাত শিয়া পন্ডিত ও ধর্মতত্ত্ববিদ। ফিরাক আল-শিয়া (শিয়ার শাখা) বইয়ের জন্য তিনি সর্বাধিক পরিচিত। ইমামি কালামের প্রতিষ্ঠাতা তার চাচা আবু সাহল ইসমাঈল ইবনে আলি আল-নাওবাখতি।  আবু সাহল ইসমাঈল ইবনে আলী নওবাখতি; শিয়া ইসলামের একজন পণ্ডিত ও ইমামিয়াদের নেতা (মৃত্যু ৩১১ হি. / ৯২৩-২৪ খ্রি.)। ইমামি কালামের প্রতিষ্ঠাতা তার ভাগ্নে আবু মুহাম্মদ আল-হাসান ইবনে মুসা আল-নবখতি।   আবু আল-কাসিম আল-হুসাইন ইবনে রুহ আল-নাওবাখতি। বারো ইমামিয়া শিয়া ইসলামে ইমাম আল-মাহদির তৃতীয় উপদেষ্টা ছিলেন।   তথ্যসূত্র   বিষয়শ্রেণী:শিয়া সম্প্রদায় বিষয়শ্রেণী:শিয়া মুসলিম
গোয়া রাজীব কংগ্রেস পার্টি (জিআরসিপি), গোয়াতে ভারতীয় জাতীয় কংগ্রেসের একটি বিভক্ত দল ছিল। এটি ১৯৯৮ সালে উইলফ্রেড ডি সুজা দ্বারা প্রতিষ্ঠিত হয়েছিল। এটি ভারতীয় জনতা পার্টি (বিজেপি) এবং মহারাষ্ট্রবাদী গোমন্তক পার্টির সাথে একটি জোট রাজ্য সরকার গঠন করে, যার মুখ্যমন্ত্রী ছিলেন ডি সুজা। কংগ্রেস থেকে বিভক্ত হয়ে ডি সুজা তার সাথে কংগ্রেস দলের বেশ কয়েকটি স্থানীয় শাখা এবং রাজ্যের সমগ্র যুব কংগ্রেস এবং ভারতের জাতীয় ছাত্র ইউনিয়ন (কংগ্রেস ছাত্র শাখা) শাখাগুলিকে নিয়েছিলেন।  গোয়া বিধানসভা নির্বাচনের আগে ১৯৯৯ জিআরসিপি ১৩ জন প্রার্থীকে লঞ্চ করেছিল, যাদের মধ্যে দুজন নির্বাচিত হয়েছিল (উইলফ্রেড ডি সুজা এবং ফ্রান্সিস ডি'সুজা)। দলটি মোট ৩৬৫৭০ ভোট পেয়েছে। নির্বাচনের পরই জিআরসিপি জাতীয়তাবাদী কংগ্রেস পার্টির সাথে একীভূত হয়।  ফ্রান্সিস ডি সুজা এনসিপি ছেড়ে একই বছর ৫ নভেম্বর পুনরায় কংগ্রেসে যোগদান করেন। পরে তিনি বিজেপিতে যোগ দেন।   তথ্যসূত্র    আরো দেখুন    ভারতীয় জাতীয় কংগ্রেসের বিচ্ছিন্ন দল  উইলফ্রেড ডি সুজা  বিষয়শ্রেণী:ভারতীয় জাতীয় কংগ্রেসের বিচ্ছিন্ন দল বিষয়শ্রেণী:গোয়ার বিলুপ্ত রাজনৈতিক দল বিষয়শ্রেণী:১৯৯৮-এ প্রতিষ্ঠিত রাজনৈতিক দল